**EELNÕU**

29.10.2021

|  |
| --- |
|  |

**Väetiseseaduse, kemikaaliseaduse ja toote nõuetele vastavuse seaduse muutmise seadus**

**§ 1. Väetiseseaduse muutmine**

Väetiseseaduses tehakse järgmised muudatused:

**1)** seaduses asendatakse sõna „ühenduseväline” sõnaga „liiduväline” vastavas käändes;

**2)** paragrahvi 1 lõiked 5 ja 6 muudetakse ning sõnastatakse järgmiselt:

„(5) Euroopa Liidu õigusaktides ja käesolevas seaduses ettenähtud haldusmenetlusele kohaldatakse haldusmenetluse seaduse sätteid, arvestades Euroopa Parlamendi ja nõukogu määruse (EL) 2019/1009, millega kehtestatakse ELi väetisetoodete turul kättesaadavaks tegemise nõuded ning muudetakse määrusi (EÜ) nr 1069/2009 ja (EÜ) nr 1107/2009 ning tunnistatakse kehtetuks määrus (EÜ) nr 2003/2003 (ELT L 170, 25.06.2019, lk 1−114), muude Euroopa Liidu õigusaktide ja käesoleva seaduse erisusi.

(6) ELi väetisetoote ja selle käitlemise suhtes kohaldatakse käesolevat seadust ning Euroopa Parlamendi ja nõukogu määrust (EL) 2019/1009.“;

**3)** paragrahvi 1 täiendatakse lõikega 8 järgmises sõnastuses:

„(8) Käesoleva seadusega ning Euroopa Parlamendi ja nõukogu määrusega (EL) 2019/1009 reguleerimata osas kohaldatakse ELi väetisetoote suhtes toote nõuetele vastavuse seadust.“;

**4)** paragrahvi 2 täiendatakse lõikega 11 järgmises sõnastuses:

„(11) Käesoleva seaduse tähenduses on väetis ka väetisetoode Euroopa Parlamendi ja nõukogu määruse (EL) 2019/1009 artikli 2 punkti 1 tähenduses.“;

**5)** paragrahvi 2 lõige 6 muudetakse ja sõnastatakse järgmiselt:

„(6) Pädev asutus Euroopa Parlamendi ja nõukogu määruse (EL) 2019/1009 artiklite 6‒9 tähenduses on Põllumajandus- ja Toiduamet.“;

**6)** paragrahvi 2 täiendatakse lõikega 7 järgmises sõnastuses:

„(7) Euroopa Parlamendi ja nõukogu määruse (EL) 2019/1009 artiklites 30 ja 31 nimetatud teavitava liikmesriigi ülesandeid täidab Tarbijakaitse ja Tehnilise Järelevalve Amet.“;

**7)** paragrahvi 3 täiendatakse lõikega 3 järgmises sõnastuses:

„(3) Juriidilisest isikust väetise käitleja seaduslik esindaja korraldab käesolevast seadusest juriidilisele isikule tulenevate kohustuste täitmise.“;

**8)** paragrahvi 6 lõike 1 punkt 4 muudetakse ja sõnastatakse järgmiselt:

„4) kantud väetiseregistrisse, välja arvatud ELi väetisetoode.“;

**9)** paragrahvi 11 lõige 3 muudetakse ja sõnastatakse järgmiselt:

„(3) Eestisse võib toimetada ELi väetisetoodet ja väetist, mis on kantud väetiseregistrisse.“;

**10)** paragrahvi 13 lõiked 3 ja 4 muudetakse ning sõnastatakse järgmiselt:

„(3) Kõrge lämmastikusisaldusega ammooniumnitraatväetise partii peab olema läbinud Euroopa Parlamendi ja nõukogu määruse (EL)  2019/1009 IV lisas kirjeldatud detonatsioonikindluse katse.

(4) Käesoleva paragrahvi lõikes 3 nimetatud katse tehakse Euroopa Parlamendi ja nõukogu määruse (EL) 2019/1009 artiklis 24 sätestatud nõuetele vastavas asutuses.“;

**11)** paragrahvi 16 lõike 1 punkt 1 muudetakse ja sõnastatakse järgmiselt:

„1) ELi väetisetoode või“;

**12)** paragrahvi 21 täiendatakse lõikega 21 järgmises sõnastuses:

 „(21) ELi väetisetoote puhul märgitakse majandustegevusteates lisaks majandustegevuse üldosa seaduses sätestatud andmetele Euroopa Parlamendi ja nõukogu määruse (EL) 2019/1009 I lisa 1. osas kehtestatud ELi väetisetoodete toimekategooria.“;

**13)** paragrahvi 29 lõige 3 tunnistatakse kehtetuks;

**14)** paragrahvi 31 lõiked 4 ja 5 muudetakse ja sõnastatakse järgmiselt:

„(4) Korrakaitseorganil on õigus peatada väetise käitlemine kuni proovi analüüsi tulemuste selgumiseni, kui on küllaldaselt alust arvata, et väetis ohustab inimese või looma elu või tervist või vara või keskkonda. Väetise käitlemise peatamise otsustab Põllumajandus- ja Toiduamet.

(5) Pärast ohu kõrvaldamist otsustab Põllumajandus- ja Toiduamet käesoleva paragrahvi lõike 4 alusel tehtud otsuse kehtetuks tunnistamise.“;

**15)** paragrahv 36 tunnistatakse kehtetuks;

**16)** paragrahvid 371 ja 39 tunnistatakse kehtetuks;

**17)** paragrahvi 40 tekst muudetakse ja sõnastatakse järgmiselt:

„Käesoleva seaduse §-s 37 sätestatud väärteo kohtuväline menetleja on Põllumajandus- ja Toiduamet.“;

**18)** paragrahvi 41 täiendatakse lõikega 3 järgmises sõnastuses:

„(3) Enne 2022. aasta 16. juulit kehtinud nõuete kohaselt märgistatud „EÜ VÄETIS“ märgistusega väetist võib turustada kuni laovarude lõppemiseni.“.

**§ 2. Kemikaaliseaduse muutmine**

Kemikaaliseaduse § 17 tekst muudetakse ja sõnastatakse järgmiselt:

„(1) Eesti tolliterritooriumile on lubatud transiidina tuua kõrge lämmastikusisaldusega ammooniumnitraati üksnes siis, kui see on läbinud detonatsioonikindluse katse Euroopa Parlamendi ja nõukogu määruses (EL) 2019/1009, millega kehtestatakse ELi väetisetoodete turul kättesaadavaks tegemise nõuded ning muudetakse määrusi (EÜ) nr 1069/2009 ja (EÜ) nr 1107/2009 ning tunnistatakse kehtetuks määrus (EÜ) nr 2003/2003, sätestatu kohaselt.

(2) Kõrge lämmastikusisaldusega ammooniumnitraat on tahke ammooniumnitraat nii puhta ainena kui ka ainete segus, mis sisaldab üle 28 massiprotsendi ammooniumnitraadipõhist lämmastikku.

(3) Käesoleva paragrahvi nõudeid ei kohaldata lõhkematerjaliseaduse kohaselt lõhkematerjalina kasutatavale ammooniumnitraadile.

(4) Detonatsioonikindluse katse tehakse ja seda hinnatakse Euroopa Parlamendi ja nõukogu määruses (EL) 2019/1009 IV lisa asjakohaste sätete kohaselt ning selliseks katseks sama määruse kohaselt tegevusõigust omavas vastavushindamisasutuses.

(5) Detonatsioonikindlust tõendava dokumendi kehtivus on 90 kalendripäeva katse tegemise päevast arvates.

(6) Kõrge lämmastikusisaldusega ammooniumnitraadi valdaja esitab detonatsioonikindlust tõendava dokumendi või selle tõendatud koopia koos tollideklaratsiooniga Maksu- ja Tolliametile piiripunktis. Koos detonatsioonikindlust tõendava dokumendiga esitatakse tootepartii tuvastamist võimaldav dokument, milles on märgitud ammooniumnitraadipõhise lämmastiku sisaldus tootes, tootepartii kogus ja tootmise kuupäev ning muud asjakohased andmed tootepartii tuvastamiseks.“.

**§ 3. Toote nõuetele vastavuse seaduse muutmine**

Toote nõuetele vastavuse seaduses tehakse järgmised muudatused:

**1)** seadust täiendatakse §-ga 171 järgmises sõnastuses:

„**§ 171. Juriidilisest isikust ELi väetisetoote tootja, importija ja levitaja vastutus**

Euroopa Parlamendi ja nõukogu määruse (EL) 2019/1009, millega kehtestatakse ELi väetisetoodete turul kättesaadavaks tegemise nõuded ning muudetakse määrusi (EÜ) nr 1069/2009 ja (EÜ) nr 1107/2009 ning tunnistatakse kehtetuks määrus (EÜ) nr 2003/2003 (ELT L 170, 25.06.2019, lk 1−114), tähenduses juriidilisest isikust ELi väetisetoote tootja, importija ja levitaja seaduslik esindaja korraldab käesolevast seadusest juriidilisele isikule tulenevate kohustuste täitmise.“;

**2)** paragrahvi 50 lõikes 6 asendatakse tekstiosa „„EÜ väetis“ märgistusega väetistele“ tekstiosaga „ELi väetisetoodetele“.

**§ . Seaduse jõustumine**

Käesolev seadus jõustub 2022. aasta 16. juulil.

Jüri Ratas

Riigikogu esimees

Tallinn, ….. ……. 2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus … …..2022. a.

Vabariigi Valitsuse nimel

(allkirjastatud digitaalselt)